kardosdrur/scandi-wiki huggingface dataset:
Trompetist

En trompetist betegner en person, der spiller trompet. Trompetister er repræsenteret inden for mange forskellige genrer, herunder klassisk, jazz og rock samt militær-, march- og dansemusik.

Kendte danske trompetister 
 Knud  Hovaldt (død 1999)
 Ole Andersen
 Ketil Christensen
Hjørnespark (fodbold)

Hjørnespark er en betegnelse for et specielt spark i fodbold. Dommeren dømmer hjørnespark, når hele bolden har passeret mållinjen, og der ikke er scoret, hvis den sidste, der har berørt bolden, tilhører det forsvarende hold. Tilhører spilleren det angribende hold, skal der i stedet dømmes målspark. Reglen om hjørnespark er beskrevet i Fodboldlovens §17.

Udførelse 
Bolden skal placeres i hjørnefeltet, der er en kvart cirkel med en radius på 1 meter, hvor mållinjen og sidelinjen mødes. Modspillerne skal overholde den normale afstandsregel på 9,15 meter fra hjørnefeltet. Bolden er i spil, når en angribende spiller har spillet bolden så den bevæger sig. 
Spilleren, der har taget hjørnesparket, må ikke røre bolden igen inden den er berørt af en anden spiller. Ved overtrædelse dømmes for gentagelsesspil, og modstanderne tilkendes et indirekte frispark. Hvis gentagelsen finder sted ved at en markspiller forsætligt rører bolden igen med armen eller hånden dømmes et direkte frispark eller straffespark, afhængig af hvor på banen forseelsen finder sted.

Man kan score direkte på hjørnespark i modstandernes mål, men ikke i eget mål.

Fodboldregler
Fodboldteknik
Supernova-nukleosyntese

Supernova-nukleosyntese er dannelsen af de tungeste grundstoffer i en supernova-eksplosion; den "endelige undergang" for de største og mest massive stjerner i Universet: I disse voldsomme eksplosioner hersker der for en kort stund unikke betingelser der gør dannelsen af grundstoffer tungere end jern mulig. Alle grundstoffer "efter" jern i det periodiske system, stammer derfor fra de supernova-eksplosioner der er indtruffet gennem tiderne, og som tiden går, spredes stadig mere af disse stoffer ud i det interstellare rum.

I den stjernenukleosyntese der foregår i stjerner indtil de ender som en supernova eller på anden vis, omdannes lette grundstoffer til tungere grundstoffer ved fusion; fra brint, over helium, kulstof, ilt m.fl.; jo større og tungere stjernen er, desto tungere grundstoffer kan der skabes i dens indre, fortrinsvis hen mod slutningen af stjernens "liv". Denne fusion eller "sammensmeltning" af atomkerner er exoterm, og leverer energien til det lys og anden elektromagnetisk stråling som stjernen udsender, indtil slutproduktet er en kerne med højst 56 nukleoner, svarende til jern og nikkel: Fusion af disse stoffer, samt alle de tungere grundstoffer, er endoterme og forbruger energi i stedet for at producere det, så sådanne processer finder kun meget sjældent sted. Derfor skabes der en smule af grundstofferne "over" jern og nikkel i fortrinsvis store stjerner, mens de endu befinder sig i Hertzsprung-Russell-diagrammets hovedserie.

Hvis stjernen er stor og massiv nok til at danne en supernovaeksplosion, tilvejebringer stjerne-kernens kollaps energi nok til at "fodre" den endoterme fusion af jern og nikkel til endnu tungere grundstoffer, i teorien med op til 254 nukleoner per atomkerne (svarende til californium): For en tid, mens den fornødne energi er til rådighed, skabes derfor betydelige mængder af disse tungeste grundstoffer, som af eksplosionen spredes i alle retninger til det omgivende univers.

Se også 
 Big Bang-nukleosyntese

Kosmologi
Nukleosyntese
Washington Irving

Washington Irving (3. april 1783 Manhattan – 28. november 1859) var en amerikansk forfatter fra starten af det 19'ende århundrede.

Han er bedst kendt for sine noveller "Legenden om Sleepy Hollow" og "Rip Van Winkle".
Han har også skrevet biografier om bl.a. George Washington og Muhammed.

Novelleforfattere fra USA
Biografiforfattere fra USA
Ove Sprogøe Prisen

Ove Sprogøe Prisen er en dansk kulturpris, der gives til en person, der har ydet en usædvanlig præstation på teater, film eller tv. Prisen er opkaldt efter skuespilleren Ove Sprogøe, og midlerne bag prisen stammer fra forfatterhonorar for biografien Den fynske vulkan om Sprogøe, samt indtægterne fra mindeforestillinger arrangeret af Morten Grunwald og Nordisk Film efter Sprogøes død i 2004. Der uddeles et beløb på 50.000 kr en gang årligt på Ove Sprogøes fødselsdag 21. december.

Modtagere af prisen 
 2006: Niels Ellegaard
 2007: Nicolaj Kopernikus
 2008: Lene Maria Christensen
 2009: Signe Egholm Olsen
 2010: Cecilie Stenspil
 2011: Nikolaj Lie Kaas
 2012: Pilou Asbæk
 2013: Mia Lyhne
 2014: Danica Curcic
 2015: Ulrich Thomsen
 2016: Johanne Louise Schmidt
 2017: Nikolaj Coster-Waldau
 2018: Katrine Greis-Rosenthal
 2019: Esben Smed
 2020: Mille Dinesen
 2021: Nicolai Jørgensen
 2022: Josephine Park

Referencer

Eksterne henvisninger 
 Ove Sprogøe Prisen – Nordisk Film

Sprogøe, Ove Prisen
Sprogøe, Ove Prisen
Prisen
Lubieszyn

Lubieszyn er navnet på tolv landsbyer i Polen, blandt andet:

Lubieszyn (ved Police) – landsby i Vestpommerske voivodskabet, Polen 
Lubieszyn (ved Kościerzyna) – landsby i Pommerske voivodskabet, Polen
Lubieszyn (ved Police)

Lubieszyn (tysk: Neu-Linken) er en landsby i det vestlige Polen, i zachodniopomorskie voivodskab (Stettin Byområde). Lubieszyn ligger i Wkrzanska Skov (polsk: Puszcza Wkrzańska, tysk: Ueckermünde Heide).

Transport 
vejen nummer 10 til Szczecin over Dołuje og Mierzyn (ved Police)
fra Linken ved Lubieszyn: vejen nummer B104 (Tyskland) til Pasewalk over Lōcknitz
fra Linken ved Lubieszyn: vejen nummer B113 (Tyskland) til Mescherin ved Gryfino og Gartz (Oder) over Grambow, Krackow, Penkun og Tantow
vejen til Dobra (ved Police), Buk (ved Police), Stolec (ved Police) og Nowe Warpno

Byer ved Lubieszyn 
Police
Szczecin
Penkun (Tyskland)
Pasewalk (Tyskland)

Landsbyer ved Lubieszyn 
Dołuje
Mierzyn (ved Police)
Dobra (ved Police)
Buk (ved Police)
Wąwelnica
Skarbimierzyce
Wołczkowo
Smolęcin
Barnisław
Bobolin
Kołbaskowo
Bismark (Tyskland)
Lōcknitz (Tyskland)
Blankensee (Tyskland)
Linken (Tyskland)
Grambow (Tyskland)

Landsbyer i Polen
Dobra

Dobra er navnet på:

 Dobra (ved Goleniów) – by i Vestpommerske voivodskabet, Polen
 Dobra (ved Turek) – by i Storpolske voivodskabet, Polen
 Dobra (ved Police) – landsby i Vestpommerske voivodskabet, Polen
 Dobra (flod) – flod i Polen
 Dobra (valuta) – møntenheden i São Tomé og Príncipe
Arthur Compton

Arthur Holly Compton (født 10. september 1892 i Wooster, Ohio, død 15. marts 1962) var en amerikansk fysiker.

Arthur var søn af Elias og Otelia Compton. De var en akademisk familie; faderen Elias var rektor på Wooster Universitet, hvorpå Arthur også gik. Arthur havde to brødre; Karl Taylor Compton, som også gik på Wooster Universitet, han blev fysiker og senere blev han præsident for Massachusetts Institute of Technology (MIT). Den anden bror, Wilson M. Compton blev diplomat og præsident for State College of Washington (senere Washington State University).

I 1918 begyndte Arthur Compton at studere røntgenstrålers spredning. I 1922 fandt han røntgenstrålernes bølgelængdeforøgelse ved at lade to spredte strålende energier af frie elektroner. Spredning af de usynlige energier havde en mindre energi end den oprindelige røntgenstråling. Opdagelsen er kendt som Comptons effekt.

I 1941 hjælp Compton den amerikanske regering med at genoplive et ellers slumrende program til at udvikle atombomber. Han overtog ledelsen af Office of Scientific Research and Development (OSRD), hvor han skulle undersøge, hvem der ejede og fremstillede uran. I 1941 udnævnte Compton Robert Oppenheimer som topteoretiker af komitéen. Da hæren overtog komitéens arbejde i 1942, blev det til Manhattan Project. 

Han blev tildelt Nobelprisen i fysik i 1927 for observationen, som siden blev opkaldt efter ham, Comptonspredning. Prisen blev delt med Charles Wilson.

Bøger 
 Compton, Arthur (1918). American Physical Society address (Dec 1917), Physical Review, Series II. 
 Compton, Arthur (1923). A Quantum Theory of the Scattering of X-Rays by Light Elements, 
 Physical Review, 21(5), 483 – 502. Compton, Arthur (1940). The Human Meaning of Science, Chapel Hill: University of North Carolina Press. 
 Compton, Arthur (1956). Atomic Quest, New York: Oxford University Press. 
 Compton, Arthur (1967). The Cosmos of Arthur Holly Compton, New York: Alfred A. Knopf; edited by Marjorie Johnston 
 Compton, Arthur (1973). Scientific Papers of Arthur Holly Compton, Chicago: University of Chicago Press; edited by Robert S. Shankland.

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Ansatte ved Massachusetts Institute of Technology
Amerikanere i 1900-tallet
Dobra (ved Police)

Dobra (tysk: Daber) er en landsby i det vestlige Polen, i zachodniopomorskie voivodskab (Stettin Byområde). Dobra ligger i Wkrzanskaskoven (polsk: Puszcza Wkrzańska, tysk: Ueckermünde Heide).

 befolkning: 950

Transport 
 vejen til Szczecin over Wołczkowo
 vejen til Bartoszewo (ved Police) over Grzepnica og Sławoszewo (ved Police)
 vejen til Lubieszyn (ved Police) og Buk (ved Police)

Natur (omegn) og turisme 
 Wkrzanskaskoven (polsk: Puszcza Wkrzańska, tysk: Ueckermünder Heide)
 Swidwie Naturreservatet (polsk: Rezerwat przyrody Świdwie) – Ramsar-konventionen, 1984
 Kirke (13. århundrede) i Dobra

Byer ved Dobra 
 Police
 Nowe Warpno
 Szczecin
 Eggesin (Tyskland)
 Pasewalk (Tyskland)

Landsbyer ved Dobra 
 Lubieszyn (ved Police)
 Grzepnica
 Buk (ved Police)
 Stolec (ved Police)
 Węgornik
 Tanowo
 Sławoszewo (ved Police)
 Bartoszewo (ved Police)
 Pilchowo
 Wołczkowo
 Bolków (ved Police)
 Rzędziny
 Wąwelnica
 Dołuje
 Mierzyn (ved Police)
 Grambow (Tyskland)

Se også 
 Dobra

Eksterne henvisninger 
 Dobra Kommune 

Landsbyer i Polen
Mierzyn (ved Police)

Mierzyn (tysk: Möhringen) er en landsby i det vestlige Polen, i zachodniopomorskie voivodskab (Stettin Byområde).

Transport 
 vejen nummer 10 til Szczecin og Stargard Szczeciński
 vejen nummer 10 til Lubieszyn (ved Police) over Skarbimierzyce og Dołuje
 vejen til Stobno (Kołbaskowo Kommune)

Turisme 
 Kirke (13. århundrede) i Mierzyn
 Vindmølle (19. århundrede) i Mierzyn

Byer ved Mierzyn 
 Police
 Szczecin
 Pasewalk (Tyskland)

Landsbyer ved Mierzyn 
 Lubieszyn (ved Police)
 Grzepnica
 Buk (ved Police)
 Stolec (ved Police)
 Dobra (ved Police)
 Kołbaskowo
 Sławoszewo (ved Police)
 Bartoszewo (ved Police)
 Pilchowo
 Wołczkowo
 Wąwelnica
 Dołuje
 Przecław (Kołbaskowo Kommune)
 Grambow (Tyskland)

Se også 
 Mierzyn

Eksterne henvisninger 
 Mierzyn 

Landsbyer i Polen
Charles Sprague Sargent

Charles Sprague Sargent (født 24. april 1841 i Boston, død 22. marts 1927 i Boston) var en amerikansk botaniker og dendrolog. Han dimitterede i biologi fra Harvard College i 1862. Han var med ved grundlæggelsen af Arnold Arboretum og blev dets første direktør. Han foretog en studierejse til Japan i 1892 og beskrev betydelige dele af landets flora. Desuden beskrev og katalogiserede han floraen i flere nordamerikanske skovegne.

Planteslægterne Sargentia og Sargentodoxa er opkaldt efter ham, ligesom artstilføjelsen sargentii (= "Sargents") henviser til hans virke. De arter, han har beskrevet, bærer betegnelsen Sarg.

Eksterne henvisninger 

Botanikere fra USA
Ansatte ved Harvard University
Faglitterære forfattere fra USA
Personer fra Boston
Personer i den amerikanske borgerkrig
Officerer fra USA
Mierzyn

Mierzyn er navnet på tolv landsbyer i Polen, blandt andet:

 Mierzyn (ved Police) – landsby i Vestpommerske voivodskabet, Polen
Alicia Keys

Alicia Keys (født 25. januar 1981 i Manhattan, New York City) er en amerikansk R&B- og soul-sanger, sangskriver, pianist, producer, skuespiller og forfatter.

Keys har været aktiv i musikgenren siden 2001. Hun har solgt over 30 millioner plader verden over og vundet mange priser bl.a. Grammy Awards, elleve Billboard Music Awards og tre American Music Awards. Hun sang titelsangen "Another Way to Die" sammen med Jack White til James Bond-filmen Quantum of Solace fra 2008.

Hun har arbejdet med til velgørenhed og er blandt mange andre ting talskvinde for organisationen Keep a Child Alive, en organisation som leverer medicin til HIV/AIDS-ramte børn i Afrika.

I efteråret 2016 blev hun coach i den 11. sæson af The Voice USA, hvor hendes deltager Wé McDonald kom i finalen og endte på en tredjeplads. I foråret 2017 vendte hun tilbage som coach i den 12. sæson af showet, hvor hun igen hjalp sin deltager Chris Blue til finalen som han vandt.

Baggrund 

Alicia Augello blev født i Hell's Kitchen, et nabolag i New York City.

Diskografi

Album 
 Songs in A Minor (2001)
 The Diary of Alicia Keys (2003)
 As I Am (2007)
 The Element of Freedom (2009)
 Girl on Fire (2012)

Live-album 
 Unplugged (2005)

Referencer

Eksterne kilder/henvisninger 

 
 Alicia Keys officielle hjemmeside 

Sangere fra USA
Personer fra New York City
Max Bæhring

Max Bæhring (født 23. december 1939, død 21. oktober 2016) var en dansk fagforeningsformand.

Han blev udlært maskinarbejder i 1959 og var i sit første tillidshverv tillidsmand for de ansatte på Thrige-Titans fabrik i København. I 1976 blev han forbundssekretær i Dansk Metal og derefter sekretær i LO. I 1980 blev han næstformand i CO-Metal (fra 1992 CO-Industri). Fra 1991 til 2003 var han formand for både CO-Industri og Dansk Metal. Fra 1980-2005 var han desuden formand for AOF.

Bibliografi 
 Metal på banen – En bog om Max Bæhring af Malin Lindgren, (Aschehoug, 2005)
 Mindeord om Max Bæhring. 21. oktober 2016 på danskmetal.dk

Referencer

Eksterne henvisninger 
 

Formænd for Dansk Metal
Personer i Kraks Blå Bog (afdøde)
Przecław (Kołbaskowo Kommune)

Przecław (tysk: Colbitzow) er en landsby i det vestlige Polen, i zachodniopomorskie voivodskab (Stettin Byområde).

 befolkning: 1.500

Transport 
 vejen nummer 13 til Szczecin 
 vejen nummer 13 (Polen) til Kołbaskowo og Rosówek og videre – vejen nummer 2 (Tyskland) til Schwedt over Gartz (Oder)
 vejen til Dołuje over Warzymice, Będargowo (Kołbaskowo Kommune) og Stobno (Kołbaskowo Kommune)
 81 bybusser til Szczecin og Kołbaskowo

Byer ved Przecław 
 Police
 Gryfino
 Szczecin
 Penkun (Tyskland)
 Gartz (Oder) (Tyskland)

Landsbyer ved Przecław 
 Kołbaskowo
 Warzymice
 Będargowo (Kołbaskowo Kommune)
 Stobno (Kołbaskowo Kommune)
 Mierzyn (ved Police)
 Smolęcin
 Barnisław
 Bobolin
 Siadło Górne
 Siadło Dolne
 Kurów (Kołbaskowo Kommune)
 Ustowo
 Rajkowo
 Ostoja
 Lubieszyn (ved Police)
 Rosow (Tyskland)

Se også 
 Przecław

Landsbyer i Polen
Przecław

Przecław er navnet på tolv landsbyer i Polen, blandt andet:

 Przecław (Kołbaskowo Kommune) – landsby i Vestpommerske voivodskabet, Polen
Wilhelm Steinitz

Wilhelm Steinitz (17. maj 1836 – 12. august 1900) var en skakspiller og den første officielle verdensmester i skak mellem 1886 og 1894. Han kom fra Wien i Østrig og var af jødisk familie. Senere bosatte han sig i England og ændrede da sit navn fra Wilhelm til William. Mod slutningen af livet flyttede han med sin kone til USA.

Se også 
 VM i skak 1886
 VM i skak 1889
 VM i skak 1891
 VM i skak 1892
 VM i skak 1894
 VM i skak 1896

Eksterne henvisninger 

 

Skakspillere fra Østrig
Verdensmestre i skak
Bert McCracken

Robert Edward McCracken (født 25. februar 1982), bedre kendt som Bert McCarcKen, er forsanger i det amerikanske rockband The Used.

Eksterne henvisninger 

Sangere fra USA
Blackpool

Blackpool er en badeby ved havet i nordvestlige England. Traditionelt del af Lancashire, men fra og med 1. april 1998 har byen været under selvstændig administration. Byen har omkring 142.000 indbyggere.

Tidligere havde bilfabrikanten TVR en fabrik i Blackpool, og mange af byens indbyggere havde således arbejde på fabrikken. Swallow Sidecar Company, der er en forløber for Jaguar Cars havde også deres oprindelige produktion i byen.

Blackpool Tower er en af byens seværdigheder og er inspireret af Eiffeltårnet i Paris.
Hvert efterår afholdes Blackpool Illuminations, der en festival, hvor tusinder af lyskæder oplyser byen. Festivalen blev afholdt første gang i 1879.

Blackpool har en sporvognslinje der kører på en 18 km lang strækning.

Byens primære hospital er Blackpool Victoria Hospital.

 
Enhedslige myndigheder i Nordvestengland
Guldkorn

Guldkorn er et morgenmadsprodukt, der bliver produceret af Quaker Oats. Det består af ristede hvedekorn, der under ristningen 'puffer' op på samme måde som majs popper til popcorn. Kornene overtrækkes derefter med en blanding af sukker, sirup og honning. De spises med mælk på.

Honningmonsteret 
Guldkorn har en maskot – Honningmonsteret – der optræder på pakkerne og i reklamefilm om produktet.

Monsteret kendes i USA fra 1970'erne, hvor det indgik i reklamer for det tilsvarende produkt Sugar Puffs, senere Honey Monster Puffs, men i Danmark kendes det først siden slut-1990'erne.

Fra 1956 til 1994 var maskotten bamsen Puff, som kørte i sit guldkornstog. Puff er fra 2016 kommet tilbage som maskot på pakkerne.

Referencer

Eksterne henvisninger 
 Den officielle hjemmeside

Morgenmadsprodukter
Indiana Jones og Krystalkraniets Kongerige

Indiana Jones og Krystalkraniets Kongerige (Originaltitel: Indiana Jones and the Kingdom of the Crystal Skull) er den fjerde film om Indiana Jones. Harrison Ford spiller hovedrollen, og Steven Spielberg er filminstruktør. Indspilningen begyndte sommeren 2007, og filmen havde dansk premiere den 22. maj 2008.

Cate Blanchett, Ray Winstone, Karen Allen og John Hurt har roller i filmen. Sean Connery takkede nej til at gentage rollen som Henry Walton Jones, Sr.

Medvirkende 

 Harrison Ford som Indiana Jones
 Karen Allen som Marion Ravenwood
 Cate Blanchett som Irina Spalko
 Shia LeBeouf som Mutt Williams
 Ray Winstone som George "Mac" Hale
 John Hurt som Harold Oxley

Musik 
I filmen, som foregår i 1950'erne, hører Indiana Jones på et tidspunkt radio i bilen, og der præsenteres noget af det allernyeste på musikfronten i form af Hound Dog med Elvis Presley.

Referencer

Eksterne henvisninger 
 Officielle hjemmeside
 

Amerikanske film fra 2008
Eventyrfilm fra USA
Engelsksprogede film
Krystalkraniets Kongerige
Film instrueret af Steven Spielberg
Modtagere af Golden Raspberry Awards
When will I see your face again

When will I see your face again er første single fra albummet Park Bench Theories, der blev udgivet i 2007 af det britiske band Jamie Scott & The Town.

Sangen var med i en reklame for 3. Den handler om en pige, som Jamie Scott så en gang på en café, men efterfølgende aldrig så igen.

Sange fra England
Søren Friis (fodboldspiller)

Søren Engell Friis (født d. 13. december 1976) er en tidligere dansk fodboldspiller.

Tidlige karriere 
Efter at have tilbragt sine ungdomsår hos de to Horsens-klubber FC Horsens og Stensballe IK, blev Friis i 1994 en del af byens nye fusionsklub AC Horsens, der blev hans første klub som seniorspiller. Her var han tilknyttet holdet der midt i 1990'erne rykkede op i 1. division, inden han i 1999 for en enkelt sæson skiftede tilbage til Stensballe.

1. division 
Efter kun en enkelt sæson hos Stensballe IK flyttede Friis i 2000 tilbage til AC Horsens, der i 2001 fik den tidligere danske landsholdsspiller Kent Nielsen som cheftræner. Her var han en del af det hold, der i løbet af 2000'erne etablerede sig i toppen af 1. division, og i 2005 rykkede op i SAS Ligaen. Friis spillede en afgørende rolle i at oprykningen blev sikret, da AC Horsens i næstsidste runde af turneringen, den 12. juni 2005, på udebane skulle besejre BK Skjold for at sikre sig forfremmelsen til den bedste række. Friis scorede 10 minutter før tid det afgørende mål, der sikrede horsensianerne oprykningen.

Superligaen 
Efter oprykningen til SAS Ligaen blev sikret var Friis i den første sæson med til overraskende at sikre AC Horsens overlevelse i den bedste række. Blandt andet scorede han den 26. marts 2006 et afgørende hovestødsmål i tillægstiden på udebane mod Viborg FF, der sikrede AC Horsens uafgjort og var med til at sørge for at klubben sluttede med en komfortabel afstand til nedrykningsstregen. I en udekamp mod det andet oprykkerhold SønderjyskE, blev han desuden den første AC Horsens spiller til nogensinde at modtage et rødt kort i Superligaen.

Friis måtte i de efterfølgende sæsoner ofte se sig henvist til bænken, da andre midtbanespillere som Steffen Ernemann og Magne Sturød kandiderede til pladsen på venstrekanten. I sæsonen 2007-08 sluttede AC Horsens på en 5. plads i ligaen, og Friis bidrog til slutplaceringen ved blandt andet at blive matchvinder i en hjemmekamp mod Lyngby Boldklub den 7. oktober 2007, samt at score et mål efter kun få sekunder mod Viborg FF på udebane, den 14. april 2008.

I sæsonen 2008-09 fik Friis igen en mere central rolle på Horsens-holdet, der i sommerpausen havde skilt sig af med den normale spilstyrer Henrik Hansen. Han kunne dog ikke forhindre horsensianernes overvintring på ligaens sidsteplads. I forårssæsonen var han dog tilbage i målscorerrollen, da han blandt andet scorede det ene mål i en 2-1 sejr ude over FC Nordsjælland den 15. marts 2009.

Eksterne henvisninger 
 AC Horsens.dk spillerinfo

Fodboldspillere fra Danmark
Fodboldspillere fra AC Horsens
Fodboldspillere fra FC Fredericia
Fodboldspillere fra Brabrand IF
Steve McQueen

Steve McQueen (født Terrence Steven McQueen; 24. marts 1930 i Indiana, USA, død 7. november 1980 i Chihuahua, Mexico) var en Oscar-nomineret amerikansk filmskuespiller. Hans "antihelt"-attitude gjorde ham til en af de mest populære og højst betalte skuespillere i 1960'erne og 1970'erne. Han medvirkede i en lang række actionfilm såsom The Great Escape (1963), The Cincinnati Kid (1965), Bullit, The Getaway (1972) og The Towering Inferno sammen med Paul Newman, (1974) og Papillon (1973). Sidstnævnte udspillede sig på Djævleøen. Privat var han en stor motorsportsentusiast og en dygtig racerkører, hvilket han viste i filmen Le Mans fra 1971.

I eftertiden har han fået kultstatus. Adskillige film, tv-shows og sange refererer til hans karisma, hans entusiasme for motorsport og hans rygte som "King of Cool".

McQueen døde i 1980 af de komplikationer, der opstod i forbindelse med hans sygdom, malignt mesoteliom – en form for lungecancer, der oftest skyldes asbesteksponering. McQueen havde været i kontakt med asbest i sin tid i marinen og i forbindelse med sin hobby, motorsport.

Eksterne henvisninger 
 

 

Skuespillere fra Indiana
Hollywood Walk of Fame
Oscar-nominerede skuespillere
Amerikanere i 1900-tallet
Personer døde af kræft